open-index/open-wikipedia-markdown huggingface dataset:
ஏஜென்ட் கார்ட்டர் (தொலைக்காட்சி தொடர்)

**ஏஜென்ட் கார்ட்டர்** () என்பது ஏபிசி தொலைக்காட்சிக்காக கிறிஸ்டோபர் மார்கஸ் மற்றும் இசுடீபன் மெக்பீலி ஆகியோரால் உருவாக்கப்பட்ட ஒரு அமெரிக்க நாட்டு அதிரடி சாகச மீநாயகத் தொலைக்காட்சி நாடகத் தொடர் ஆகும்.

இது பெக்கி கார்ட்டர் என்ற மார்வெல் காமிக்ஸ் கதாபாத்திரத்தை மையமாக கொண்டு தயாரிக்கப்பட்டுள்ளது. இந்த கதாபாத்திரம் 2011 ஆம் ஆண்டு வெளியான கேப்டன் அமெரிக்கா: முதல் அவெஞ்சர் மற்றும் 2013 ஆம் ஆண்டு ஒளிபரப்பான ஏஜென்ட் கார்ட்டர் என்ற மார்வெல் ஒன்-சாட்சு குறும்படத்தில் இவரது கதாப்பாத்திரம் அறியப்படுகின்றது. இது மார்வெல் திரைப் பிரபஞ்சத்தில் அமைக்கப்பட்டுள்ளது மற்றும் இதன் உரிமைகள் திரைப்படங்கள் மற்றும் பிற தொலைக்காட்சித் தொடர்களுடன் தொடர்ச்சியைப் பகிர்ந்து கொள்கிறது. இந்தத் தொடரை ஏபிசி ஸ்டுடியோஸ், மார்வெல் தொலைக்காட்சி மற்றும் எஃப்&பி ஃபேஸ்காஸ் & பட்டர்ஸ் ஆகிய நிறுவனங்கள் இணைந்து தயாரிக்க, ஜேம்ஸ் டி'ஆர்சி, சாத் மைக்கேல் முர்ரே மற்றும் என்வர் ஜோகாஜ் ஆகியோருடன் இணைந்து கெய்லி அட்வெல் என்பவர் பெக்கி கார்டராக நடித்துள்ளார்.

இந்த தொடரில் கார்ட்டர் என்பவர் 1940களில் அமெரிக்காவில் ஒரு தனிப் பெண்ணின் ரகசிய முகவராக வாழ்க்கையை சமநிலைப்படுத்த போராடுகிறார். இந்த தொடர் குறும்படத்தால் ஈர்க்கப்பட்டு தொடரின் உருவாக்கம் செப்டம்பர் 2013 இல் தொடங்கியது, சனவரி 2014 இல் நடிகை கெய்லி அட்வெல் என்பவர் முதன்மைக் கதாபாத்திரத்தில் நடிக்க உறுதி செய்யப்பட்டார். இது மார்வெல் திரைப் பிரபஞ்சத் திரைப்படங்களில் இருந்து பல கதாபாத்திரங்கள் மற்றும் கதைக்களங்களின் தோற்றத்தை அறிமுகப்படுத்துகிறது,

இந்த தொடரின் எட்டு அத்தியாயங்கள் அடங்கிய முதல்பருவம் சனவரி 6 முதல் பிப்ரவரி 24, 2015 ஆம் ஆண்டு வரை ஒளிபரப்பப்பட்டது, அதே சமயம் 10 அத்தியாயங்கள் கொண்ட இரண்டாவது பருவம் சனவரி 19 முதல் மார்ச் 1, 2016 வரை ஒளிபரப்பப்பட்டது.

## தொடரின் பருவங்கள்

## மேற்கோள்கள்

## வெளி இணைப்புகள்
* 

பகுப்பு:ஏபிசி தொலைக்காட்சி அசல் நிகழ்ச்சிகள்
பகுப்பு:அமெரிக்கத் தொலைக்காட்சித் தொடர்கள்
பகுப்பு:ஆங்கிலத் தொலைக்காட்சித் தொடர்கள்
பகுப்பு:நாடகத் தொலைக்காட்சி தொடர்கள்
பகுப்பு:அதிரடித் தொலைக்காட்சி தொடர்கள்
பகுப்பு:அறிவியல் புனைகதை தொலைக்காட்சி தொடர்கள்
பகுப்பு:2015 இல் தொடங்கிய தொலைக்காட்சி நிகழ்ச்சிகள்
பகுப்பு:2016 இல் நிறைவடைந்த தொலைக்காட்சி நிகழ்ச்சிகள்
பகுப்பு:மார்வெல் வரைகதை அடிப்படையிலான தொலைக்காட்சி நிகழ்ச்சிகள்
பகுப்பு:சாகசத் தொலைக்காட்சி தொடர்கள்
விஷ்ணு ஹரி கல்வெட்டு

**விஷ்ணு ஹரி கல்வெட்டு** (*Vishnu Hari inscription* / *Hari-Vishnu inscription*) இந்தியாவின் உத்தரப் பிரதேச மாநிலத்தில் அயோத்தி மாவட்டத்தின் தலைமையிடமாக அயோத்தி நகரத்தில் இருந்த பாபர் மசூதியின் வளாகத்தை இந்தியத் தொல்லியல் ஆய்வகம் 1992-ஆம் ஆண்டில் அகழாய்வு செய்த போது கண்டுபிடிக்கப்பட்டது. 1992-இல் பாபர் மசூதியின் இடிபாடுகளில் விஷ்ணு ஹரி கல்வெட்டு கண்டுபிடிக்கப்பட்டது. இக்கல்வெட்டு நாகரி எழுத்துருவில் சமசுகிருத மொழியில்  அமைந்துள்ளது. இக்கல்வெட்டு 12-ஆம் நூற்றாண்டில் சாகேதம் எனும் அயோத்தியை ஆண்ட அனயசந்திர வம்ச மன்னர் கோவிந்தசந்திரன் நிறுவிய கோயில் குறித்த செய்தியினைத் தருகிறது. இக்கல்வெட்டின் சில பகுதிகள் கிடைக்கவில்லை. மேலும் இக்கல்வெட்டு பாபர் மசூதி இடிப்பிற்கு பின் வைக்கப்பட்டதாக சர்ச்சைகள் உள்ளது.

## கல்வெட்டின் சுருக்கம்
நாகரி எழுத்தில் சமசுகிருத மொழியில் இருபது வரிகள் சுலோகங்கள்  கொண்ட இந்த மணற்கல் கல்வெட்டு 1.10 மீ x 0.56 மீ அளவுள்ள மணற்கல்லால் ஆனது. இக்கல்வெட்டு பாபர் மசூதியின் இடிபட்ட சுவரின் கீழ் கண்டெடுக்கப்பட்டது. இந்திய தொல்லியல் துறையின் கல்வெட்டு வல்லுநர்கள் கே.வி.ரமேஷ் மற்றும் எம்.என்.கட்டி ஆகியோர் இக்கல்வெட்டுகளை மொழிபெயர்த்துள்ளனர்.  இக்கல்வெட்டு கடவுள் வணக்கத்துடன் தொடங்குகிறது. பின்னர் ஒரு புகழ்பெற்ற வம்சத்தை விவரிக்கிறது. கல்வெட்டின் 6-18 வரிகள் கர்ணன் அல்லது மாமே, சல்லக்ஷனா மற்றும் அல்ஹானா உட்பட வம்சத்தின் உறுப்பினர்களின் வீர வெற்றிகளை விவரிக்கின்றன.  சமசுகிருத மொழி அறிஞர் கிஷோர் குனாலின் கூற்றுப்படி, இவர்கள் அனயசந்திரருக்கு முன் சாகேத மண்டலத்தின்  ஆளுநராக இருந்த கஹாடவாலாவின் கீழ்ப்படிந்தவர்கள் என்று தோன்றுகிறது. கல்வெட்டின் 19-21 வரிகள் அல்ஹானாவின் வாரிசான அனயச்சந்திராவின் செயல்பாடுகள் மற்றும் அயோத்தியில் விஷ்ணு-ஹரி கோயில் கட்டுவது தொடர்பாக கூறுகிறது. மீதமுள்ள வசனங்கள் அவரது வாரிசான ஆயுஷ்சந்திராவை விவரிக்கின்றன.

## மேற்கோள்கள்

### ஆதார நூற்பட்டியல்

* 
* 
* 
* 
* 
* 
* 
* 
* 
* 
* 

பகுப்பு:இந்தியக் கல்வெட்டுகள்

பகுப்பு:இந்தியாவில் உள்ள சமசுகிருத கல்வெட்டுகள்
பகுப்பு:அயோத்தி சிக்கல்
பகுப்பு:இந்தியக் கல்வெட்டுகள்
பகுப்பு:அயோத்தி மாவட்டம்
பகுப்பு:அயோத்தி
குர்மீத் பாபா

**குர்மீத் பாபா** (18 பெப்ரவரி 1944 – 21 நவம்பர் 2021) இந்தியாவைச் சேர்ந்த ஒரு பஞ்சாபி மொழிப் பாடகர் ஆவார். இவர் நீண்ட நேரம் மூச்சை அடக்கிப் பாடும் ஆரம்பத்தைக் கொண்ட ஒரு வகை பஞ்சாபி நாட்டார் வகைப் பாடல்களைப் பாடுவதில் மிகவும் அறியப்பட்டவர்.  இவர் காலங்சென்ற பாடகர் அலம் யோகாருக்குப் பின் யுக்னி வகைப் பாடல்கள் பாடுவதில் மிகவும் அறியப்பட்டவராக இருந்தார். அத்துடன் தூரதருசனில் பாடிய முதலாவது பஞ்சாபிப் பெண் பாடகரும் ஆவர்.

## மேற்கோள்கள்

பகுப்பு:பஞ்சாபி இசை
பரேசினசு

***பரேசினசு*** (*Paraechinus*) என்பது முள்ளெலிப் பேரினமாகும். இந்த பேரினத்தினைச் சார்ந்த சிற்றினங்கள் அளவில் சிறியவை இரவாடி வகையின. இந்த பேரினத்தின் கீழ் நான்கு சிற்றினங்கள், வட ஆப்பிரிக்கா, மத்திய கிழக்கு மற்றும் தெற்காசியாவிலில் காணப்படுகின்றன.

* பாலைவன முள்ளெலி (*பரேசினசு ஏதியோபிகசு*)
* பிரான்டின் முள்ளெலி (*பரேசினசு கைபோமெலாசு*)
* இந்திய வெளிர் முள்ளெலி (*பரேசினசு மைக்ரோபசு*)
* சென்னை முள்ளெலி (*பரேசினசு நுடிவென்ட்ரிசு*)

## மேற்கோள்கள்

முகமது, அபு. BV (2018). காடுகளுக்குள்: உயிர் பிழைத்தல், இயக்க முறைகள் மற்றும் எடை மாற்றங்கள் சிறைபிடிக்கப்பட்ட எத்தியோப்பிய முள்ளெலிகள், *பரேசினசு* *ஏதியோபிகசு* காட்டில் விட்டதிலிருந்து. (தொகுதி 158). அறிவியல் நேரடி.

பகுப்பு:பாலூட்டிகள்
கெமிஎக்கினிசு

***கெமிஎக்கினிசு*** (*Hemiechinus*) என்பது முள்ளெலி பேரினமாகும். இது மத்திய மற்றும் தெற்காசியாவில் காணப்படும். இப்பேரினத்தின் கீழ் இரண்டு சிற்றினங்கள் உள்ளன.

## சிற்றினங்கள்
* நீள் காது முள்ளெலி (*கெமிஎக்கினிசு* *ஆரிடசு*)
* இந்திய நீள்காது முள்ளெலி (*கெமிஎக்கினிசு* *காலரிசு* )

## மேற்கோள்கள்

பகுப்பு:முள்ளெலிகள்
பகுப்பு:பாலூட்டிகள்
பகுப்பு:பாலூட்டிப் பேரினங்கள்
தவ்லீன் சிங்

**தவ்லீன் சிங்** (Tavleen Singh பிறப்பு 1950) ஓர் இந்தியக் கட்டுரையாளர், அரசியல் நிருபர் மற்றும் எழுத்தாளர் ஆவார்.

## சுயசரிதை
சிங் முசோரியில் 1950 இல் சீக்கிய குடும்பத்தில் பிறந்தார். இவர் வெல்ஹாம் பெண்கள் பள்ளியில் படித்தார். இவர் 1969 இல் புது தில்லி பாலிடெக்னிக்கில் குறுகிய கால இதழியல் படிப்பைப் படித்தார். *அவர் சிம்லாவில் உள்ள செயின்ட் பேட் கல்லூரியில்* பட்டம் பெற்றார்.

இவர் இந்தியாவில் தனது கல்வியை முடித்துவிட்டு, *ஈவினிங் மெயில்*, ஸ்லோ ஆகியவற்றில் (இங்கிலாந்து) அறிக்கையிடல் பணியுடன் தனது தொழில் வாழ்க்கையைத் தொடங்கினார், அங்கு வெஸ்ட்மின்ஸ்டர் பிரஸ்/தாம்சன் பயிற்சித் திட்டத்தின் கீழ் இரண்டரை ஆண்டுகள் பணிபுரிந்து பயிற்சி பெற்றார்.

சிங் 1974 இல் *[[தி ஸ்டேட்ஸ்மேன்|தி ஸ்டேட்ஸ்மேனில்]]* ஒரு பத்திரிக்கையாளராகப் பணியாற்ற இந்தியா திரும்பினார். 1982 இல் *[[தி டெலிகிராஃப்|தி டெலிகிராப்பில்]]* சிறப்பு நிருபராக சேர்ந்தார். 1985 மற்றும் 1987 இல் லண்டன் *சண்டே டைம்ஸின்* தெற்காசிய பத்திரிகையாளரானார்.

பின்னர், சுதந்திர எழுத்தாளர் *ஆனார் மற்றும்* இந்தியா டுடே மற்றும் *[[இந்தியன் எக்சுபிரசு|தி இந்தியன் எக்ஸ்பிரசு]]  ஆகியவற்றில்* எழுதத் தொடங்கினார்.

## தனிப்பட்ட வாழ்க்கை
இவரின் மகன், எழுத்தாளரான அடிச் தாசீர், முன்னாள் பாகிஸ்தான் அரசியல்வாதி சல்மான் தாசீருடன் திருமணத்திற்கு புறம்பான உறவில் இருந்தார்.

## படைப்புகள்

* *காஷ்மீர்: எ டிராஜடி ஆஃப் எரர்ஸ். வைகிங்* *வைக்கிங்*, 1995. .
* *லாலிபாப் ஸ்ட்ரீட்: ஒய் இண்டியா வில் சர்வைவ் ஹெர் பொலிடீசியன்ஸ்* . வைக்கிங், 1999.ஐஎஸ்பிஎன்&nbsp; .
* *ஃபிஃப்த் காலம்* . வைக்கிங், .
* *பொலிடிக்கல் அண்ட் இன்கரக்ட்:தெ ரியல் இண்டியா, வார்ட்ஸ் அண்ட் வால்* . ஹார்பர்கோலின்ஸ். 2008.ஐஎஸ்பிஎன்&nbsp; .
* *தர்பார்* . ஹாசெட், 2012.ஐஎஸ்பிஎன்&nbsp; .
* *இண்டியாஸ் புரோக்கன் டிரைஸ்ட்* . ஹார்பர்கோலின்ஸ், 2016.ஐஎஸ்பிஎன்&nbsp;
* *மேசியா மோடி: எ டேல் ஆஃப் கிரேட் எக்ஸ்பெட்டேசன்ஸ்*, 2020

## சான்றுகள்


## வெளி இணைப்புகள்

* தவ்லீன் சிங்கின் அதிகாரப்பூர்வ இணையதளம்

பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:இந்திய ஆங்கில எழுத்தாளர்கள்
பகுப்பு:இந்தியப் பெண் அரசியல் எழுத்தாளர்கள்
பகுப்பு:இந்தியத் தொலைக்காட்சி தொகுப்பாளர்கள்
பகுப்பு:இந்திய அரசியல் எழுத்தாளர்கள்
பகுப்பு:வாழும் மக்கள்
பகுப்பு:1950 பிறப்புகள்
இன்கியுமன்சு (தொலைக்காட்சி தொடர்)

**இன்கியுமன்சு** () என்பது ஏபிசி தொலைக்காட்சிக்காக இசுகாட் பக் என்பவரால் உருவாக்கப்பட்ட ஒரு அமெரிக்க நாட்டு அதிரடி சாகச மீநாயகன் தொலைக்காட்சி நாடகத் தொடர் ஆகும்.
 இது இதே பெயரில் வெளியான மார்வெல் காமிக்ஸ் கதாபாத்திரங்களை மையமாக கொண்டு தயாரிக்கப்பட்டுள்ளது.

இது மார்வெல் திரைப் பிரபஞ்சத்தில் அமைக்கப்பட்டுள்ளது, மற்றும் இதன் உரிமைகள் பிற மற்ற தொலைக்காட்சித் தொடர்களை அங்கீகரிக்கிறது. இந்தத் தொடர் பிளாக் போல்ட்டை மையமாகக் கொண்டது, அன்சன் மவுண்ட் மற்றும் மனிதாபிமானமற்ற அரச குடும்பத்தின் மற்ற உறுப்பினர்களால் சித்தரிக்கப்பட்டது. இந்தத் தொடரை ஏபிசி ஸ்டுடியோஸ், மார்வெல் தொலைக்காட்சி மற்றும் டெவிலினா புரொடக்சன்சு ஆகிய நிறுவனங்கள் இணைந்து தயாரிக்க, அன்சன் மவுண்ட், செரிண்டா சுவான், கென் லியூங், எமே இக்வாகோர், இசபெல் கார்னிஷ், எலன் வோக்லோம் மற்றும் இவான் ரியோன் ஆகியோர் நடித்துள்ளனர்.

இது 2014 ஆம் ஆண்டில் மார்வெல் ஸ்டுடியோஸ் நிறுவனத்தால் அவர்களின் மார்வெல் திரைப் பிரபஞ்சத்தின் மூன்றாம் கட்ட படங்களின் ஒரு பகுதியாக உருவாக்க அறிவித்தது, பின்னர் சில காரணங்களால் இந்த தொடர் ஏஜென்ட்ஸ் ஒப் ஷீல்ட் என்ற தொடரில் அறிமுகப்படுத்தப்பட்டது.

இந்த தொடர் முதலில் செப்டம்பர் 1, 2017 அன்று ஐமாக்சு திரைகளில் ஒளிபரப்பானது, இதுவே முதல் நேரடி ஐமாக்சு தொலைக்காட்சித் தொடர் ஆகும். அதைத் தொடர்ந்து செப்டம்பர் 29 அன்று ஏபிசி தொலைக்காட்சியில் ஒளிபரப்பாகி சாதகமற்ற விமர்சனங்கள் மற்றும் குறைந்த தொலைக்காட்சி மதிப்பீடுகளை பெற்று நவம்பர் 10, 2017 அன்று எட்டு அத்தியாயங்களுடன் நிறைவுபெற்றது.

## மேற்கோள்கள்

## வெளி இணைப்புகள்
* 

பகுப்பு:ஏபிசி தொலைக்காட்சி அசல் நிகழ்ச்சிகள்
பகுப்பு:அமெரிக்கத் தொலைக்காட்சித் தொடர்கள்
பகுப்பு:ஆங்கிலத் தொலைக்காட்சித் தொடர்கள்
பகுப்பு:நாடகத் தொலைக்காட்சி தொடர்கள்
பகுப்பு:அதிரடித் தொலைக்காட்சி தொடர்கள்
பகுப்பு:அறிவியல் புனைகதை தொலைக்காட்சி தொடர்கள்
பகுப்பு:2017 இல் தொடங்கிய தொலைக்காட்சி நிகழ்ச்சிகள்
பகுப்பு:2017 இல் நிறைவடைந்த தொலைக்காட்சி நிகழ்ச்சிகள்
பகுப்பு:மார்வெல் வரைகதை அடிப்படையிலான தொலைக்காட்சி நிகழ்ச்சிகள்
பகுப்பு:மீநாயகன் தொலைக்காட்சி தொடர்கள்
அஜ்ஜன அள்ளி

**அஜ்ஜனஅள்ளி** (*Ajjanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643649. இது அஜ்ஜனஅள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 45 கிலோமீட்டர் தொலைவிலும், பாப்பிரெட்டிப்பட்டியில் இருந்து 15 கிலோமீட்டர் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 2,609 வீடுகளும் 10,481 மக்களும் வாழ்கின்றனா். இதில் 5,774 ஆண்களும், 4,707 பெண்களும் ஆவா்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
அரகாசன அள்ளி

**அரகாசனஅள்ளி** (*Arakasanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு  உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643653. இது அரகாசனஹள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 21 கிலோமீட்டர் தொலைவிலும், பென்னாகரத்தில் இருந்து 14 கிலோமீட்டர் தொலைவிலும், சென்னையில் இருந்து 313 கிலோமீட்டர் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 1169 வீடுகளும் 4767 மக்களும் வாழ்கின்றனா். இதில் 2524 ஆண்களும், 2233 பெண்களும் என்றும் உள்ளது. கல்வியறிவு பெற்றவர்கள் விகிதம் 49.7 %  ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## ஊரில் உள்ள கோயில்கள்
* அரகாசனஅள்ளி பட்டாளம்மன் கோயில்

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
ரமா மேத்தா

**ரமா மேத்தா**  (**Rama Mehta)**  இந்திய சமூகவியலாளர் மற்றும் எழுத்தாளர் ஆவார்.  எல்லாவற்றிற்கும் மேலாக  1977 ஆம் ஆண்டு இவர் எழுதிய  *இன்சைடு தி  அவேலி*  நாவலுக்காக நினைவுகூரப்படுகிறார். நடுத்தர மற்றும் உயர் வகுப்பைச் சேர்ந்த பெண்கள் எதிர்கொள்ளும் பாரம்பரியத்திற்கும் நவீன வாழ்க்கைக்கும் இடையிலான மோதலை இந்த நாவல் சித்தரிக்கிறது. சந்தேகத்திற்கு இடமின்றி ஆசிரியரின் அனுபவத்தையும் பிரதிபலிக்கிறது.  இந்த புத்தகம் 1979 ஆம் ஆண்டு  ஆங்கில மொழிப் படைப்புகளுக்கான சாகித்ய அகாடமி விருதை  வென்றது.

இவரது முந்தைய படைப்புகளில் *ராமு, எ இசுடோரி ஆஃப் இந்தியா* (1966) மற்றும் *தி லைஃப் ஆஃப் கேசாவ்* (1969) ஆகியவை அடங்கும். இரண்டுமே சிறுவர்களுக்கான கல்வியின் முக்கியத்துவத்தை வலியுறுத்துகின்றன. கண்காட்சிக்குச் செல்வதற்காகப் பள்ளியில் ஒரு நாளைத் தவறவிட்ட பிறகு  பெற்றோர்களின்  இதயப்பூர்வமான ஏமாற்றத்தைக் காணும் வரை, ராமு தனக்காகத் தன் பெற்றோர் செய்த தியாகங்களைப் புரிந்து கொள்வதேயில்லை.

மேத்தாவின் விமர்சனக் கட்டுரையான மேற்கத்திய கல்வி படித்த இந்துப் பெண்  (1970)  என்ற கட்டுரையில் சுதந்திரத்தின் போது நன்றாகப் படித்த ஆங்கிலம் பேசும் இருபதுகளில் இருந்த பெண்கள் ஆங்கிலம் பேசாத அவர்களின் தாய்மார்களுக்கு இடையே இருந்த வேறுபாட்டை விவரிக்கிறது. இவரது *விவாகரத்து செய்யப்பட்ட இந்து பெண்* (1975) விவாகரத்தை ஒரு பெண் ஏற்றுக்கொள்வதால் ஏற்படும் தீமைகளை வெளிப்படுத்துகிறது.

## மேற்கோள்கள்


பகுப்பு:1978 இறப்புகள்
பகுப்பு:1923 பிறப்புகள்
பகுப்பு:சமூக அறிவியலாளர்கள்
பகுப்பு:இந்திய ஆங்கில எழுத்தாளர்கள்
அனாமிகா (கவிஞர்)

**அனாமிகா** (*Anamika*)  இந்தியாவைச் சேர்ந்த ஒரு  கவிஞர் ஆவார்.  சமூக சேவகர்  நாவலாசிரியர்   என்ற பன்முகங்களுடன் சமகால கவிஞராக இவர் இயங்குகிறார். படைப்புகளை இந்தியிலும் விமர்சனங்களை ஆங்கிலத்திலும்  எழுதி வருகிறார்.

## ஆரம்ப வாழ்க்கை மற்றும் கல்வி
அனாமிகா 1961 ஆம் ஆண்டு ஆகத்து மாதம்  17 அன்று பீகாரில் உள்ள முசாபர்பூரில் பிறந்தார். தில்லியில் உள்ள டீன் மூர்த்தி பவனில்  ஒரு சமகால ஆராய்ச்சியாளராக இவரது தற்போதைய தலைப்பு " சமகால பிரித்தானிய  மற்றும் இந்தி கவிதைகளில் பெண்களின் ஒப்பீட்டு ஆய்வு". என்பதாகும்.

## விருதுகள்

* 2020 - *டோக்ரி மேயின் திகந்த் 'தேர் கதா*' கவிதைக்காக சாகித்ய அகாடமி விருது 

## மேற்கோள்கள்

## வெளி இணைப்புகள்
* இந்தியில் நான்கு கவிதைகள் 
* இந்தி கவிதைகள், சில ஆங்கில மொழிபெயர்ப்புகளுடன்
* பெண்கள்
* உப்பு
* கவிதாகோசு
* சக்சியத்

பகுப்பு:வாழும் மக்கள்
பகுப்பு:இந்தியப் பெண்ணியவாதிகள்
பகுப்பு:1961 பிறப்புகள்
பகுப்பு:பீகார் நபர்கள்
பகுப்பு:இந்திய ஆங்கில எழுத்தாளர்கள்
பகுப்பு:இந்தி எழுத்தாளர்கள்
2005 ராமஜென்மபூமி தாக்குதல்

**2005 ராமஜென்மபூமி தாக்குதல்**, 2005 சூலை 5 அன்று இந்தியாவின் உத்தரப் பிரதேச மாநிலத்தின் அயோத்தியில் உள்ள ராம ஜென்ம பூமியில் உள்ள இராமர் கோயிலுக்குள் புகுந்து தாக்குவதற்கான  துப்பாக்கிகள், கையெறி குண்டுகளுடன் நுழைந்த லஷ்கர்-ஏ-தொய்பா தீவிரவாதிகளை மத்திய சேமக் காவல் படையினர் எதிர்த்து தாக்கியதில் 5 தீவிரவாதிகள் உட்பட, பொதுமக்களில் ஒருவரும் கொல்லப்பட்டனர். 3 சேமக் காவல் படையினரும், பொதுமக்களில் மூவர் படுகாயமடைந்தனர்.

## தீர்ப்பு
ராமஜென்மபூமி தாகுதல் வழக்கில் 2019 சூன் 18 அன்று அலகாபாத் சிறப்பு நீதிமன்றம் வழங்கியது. இந்த வழக்கில் தீவிரவாதிகளுக்கு துணைபோன இந்திய இசுலாமியர்களில்  நால்வருக்கு ஆயுள் தண்டனை மற்றும் ரூபாய் 2.4 இலட்சம் அபராம் விதித்தது.
## இதனையும் காண்க
*இந்தியாவில் பயங்கரவாத தாக்குதல்களின் பட்டியல்
## மேற்கோள்கள்

## வெளி இணைப்புகள்
*6 militants storm Ayodhya, killed (rediff.com).
*Terrorists attack the fountainhead of faith *(Times of India)*.
*Police get lead into Ayodhya attack (rediff.com).
*Ayodhya coverage (rediff.com).
*Ram Temple Turmoil * (Indian Express)*.
*''Indian Express'' coverage
*''Times Of India'' coverage

பகுப்பு:2005 நிகழ்வுகள்
அயோத்தி மாவட்டம்
பகுப்பு:அயோத்தி சிக்கல்
டேர்டெவில் (தொலைக்காட்சித் தொடர்)

**டேர்டெவில்** () என்பது அமெரிக்க நாட்டு அதிரடி குற்றப்புனைவு மீநாயகன் தொலைக்காட்சி நாடகத் தொடர் ஆகும். இந்த தொடர் நெற்ஃபிளிக்சு என்ற ஓடிடி தளத்திற்காக 'ட்ரூ கோடார்ட்'  என்பவரால், இதே பெயரில் வெளியான மார்வெல் வரைகதை கதாபாத்திரத்தை மையமாக கொண்டு உருவாக்கப்பட்டது.

இது மார்வெல் திரைப் பிரபஞ்சத்தில் அமைக்கப்பட்டுள்ளது, இதன் உரிமைகள் பிற மற்ற தொலைக்காட்சித் தொடர்களின் தொடர்ச்சியைப் பகிர்ந்து கொள்கிறது. இந்தத் தொடரை ஏபிசி ஸ்டுடியோஸ் மற்றும் மார்வெல் தொலைக்காட்சி ஆகிய நிறுவனங்கள் இணைந்து தயாரித்துள்ளது.

இந்த தொடரில் நடிகர் சார்லி சாக்ஸ் என்பவர் மாட் முர்டாக் மற்றும் டேர்டெவில் கதாபாத்திரத்தில் நடிக்கிறார், இவர் ஒரு பார்வையற்ற வழக்கறிஞராகவும், இரவில் முகமூடி அணிந்த கண்காணிப்பாளராக குற்றத்தை எதிர்த்துப் போராடுகிறார். இவருடன் இணைந்து டெபோரா ஆன் வோல், எல்டன் ஹென்சன், டோபி லியோனார்ட் மூர், வோண்டி கர்டிஸ்-ஹால், பாப் குன்டன், ரொசாரியோ டாசன், வின்சென்ட் டி'ஓனோஃப்ரியோ, ஜோன் பெர்ந்தல், எலோடி யுங், ஸ்டீபன் ரைடர், ஜோன் வேலி, ஜெய் அலி மற்றும் வில்சன் பெத்தேல் போன்ற பலர் நடித்துள்ளனர்.

இதன் முதல் பருவத்தின் அனைத்து அத்தியாயங்களும் ஏப்ரல் 10, 2015 அன்று நெற்ஃபிளிக்சு இல் வெளியானது. அதைத் தொடர்ந்து இரண்டாவது பருவம் முழுவதுமாக மார்ச் 18, 2016 அன்று வெளியாகி, அவை நேர்மறையான விமர்சனங்களைப் பெற்றன. பின்னர் ஜூலை 2016 இல், இந்தத் தொடரின் மூன்றாவது பருவம் பற்றிய செய்திகள் வெளியாகி, அக்டோபர் 19, 2018 அன்று புதுப்பித்த கதைக்களத்துடன் வெளியிடப்பட்டது.

## தொடரின் பருவங்கள்

## மேற்கோள்கள்

## வெளி இணைப்புகள்
* 

பகுப்பு:நெற்ஃபிளிக்சு அசல் நிகழ்ச்சிகள்
பகுப்பு:அமெரிக்கத் தொலைக்காட்சித் தொடர்கள்
பகுப்பு:ஆங்கிலத் தொலைக்காட்சித் தொடர்கள்
பகுப்பு:குற்ற தொலைக்காட்சித் தொடர்கள்
பகுப்பு:அதிரடித் தொலைக்காட்சி தொடர்கள்
பகுப்பு:2015 இல் தொடங்கிய தொலைக்காட்சி நிகழ்ச்சிகள்
பகுப்பு:2018 இல் நிறைவடைந்த தொலைக்காட்சி நிகழ்ச்சிகள்
பகுப்பு:மார்வெல் வரைகதை அடிப்படையிலான தொலைக்காட்சி நிகழ்ச்சிகள்
பகுப்பு:மீநாயகன் தொலைக்காட்சி தொடர்கள்
சேது பாரதம்

**சேது பாரதம்** (*Setu Bharatam*) என்பது இந்தியப் பிரதமர் நரேந்திர மோதியால் 4 மார்ச் 2016 அன்று   நிதியில் தொடங்கப்பட்டது திட்டமாகும். இந்த திட்டத்தின் நோக்கமானது, 2019க்குள் அனைத்து தேசிய நெடுஞ்சாலைகளையும் தொடருந்து குறுக்கீடு இல்லாததாக மாற்றுவதாகும்.

## திட்ட விவரங்கள்
இத்திட்டத்தின் கீழ், தேசிய நெடுஞ்சாலைகளில் உள்ள ஆளில்லா தொடருந்து சாலையினை 208 இருப்புப்பாதைக்கு மேல் மற்றும் கீழ்ப் பாலங்கள் கட்டுவதாகும். மேலும் 1,500 பாழடைந்த பிரித்தானியக் கால பாலங்களைப் பகுதி பகுதியாக விரிவுபடுத்தி, சீரமைத்துச் செப்பனிடுதலாகும். இதற்காக முறையே   மற்றும்  ஒதுக்கீடு செய்யப்பட்டுள்ளது.

சேது பாரதம் திட்டம் அனைத்து தேசிய நெடுஞ்சாலைகளையும் 2019க்குள் தொடருந்து இருப்புப்பாதை குறுக்கீடு இல்லாத சாலையாக மாற்றுவதை நோக்கமாகக் கொண்டுள்ளது. இந்த இருப்புப்பாதை குறுக்கீடு பகுதிகளில் அடிக்கடி ஏற்படும் விபத்துகள் மற்றும் உயிரிழப்பைத் தடுக்கும் வகையில் இந்த நடவடிக்கை மேற்கொள்ளப்பட்டு வருகிறது. இத்திட்டத்தின் ஒரு பகுதியாக  20,800 கோடி செலவில் 208 ரயில்வே உயர்மட்ட பாலங்கள்/கீழ்ப் பாலங்கள் கட்டப்படும்.

நாட்டின் பல்வேறு பகுதிகளில் கட்டப்படும் 208 தொடருந்து மேல்மட்ட பாலங்களின் விவரங்கள் பின்வருமாறு:

* ஆந்திர பிரதேசம் - 33
* அசாம் - 12
* பீகார் - 20
* சத்தீஸ்கர் - 5
* குஜராத் - 8
* அரியானா - 10
* இமாச்சல பிரதேசம் - 5
* சார்கண்டு - 11
* கர்நாடகா - 17
* கேரளா - 4
* மத்திய பிரதேசம் -6
* மகாராட்டிரா - 12
* ஒடிசா - 4
* பஞ்சாப் - 10
* ராஜஸ்தான் - 9
* தமிழ்நாடு - 9
* உத்தரகண்ட் - 2
* உத்தரபிரதேசம் - 9
* மேற்கு வங்காளம் - 22

73 உயர்மட்ட பாலங்களுக்கான விரிவான திட்ட அறிக்கைகள் ஏற்கனவே பெறப்பட்டுள்ளன. இதில் 64 பாலங்களுக்கு  5600 கோடி நிதி ஒதுக்கீடு அனுமதிக்கப்படும் என எதிர்பார்க்கப்படுகிறது.  30,000 கோடி செலவில் 1500க்கும் மேற்பட்ட பழமையான மற்றும் பழுதடைந்த பாலங்கள் படிப்படியாக மாற்றுதல் / அகலப்படுத்துதல் / பலப்படுத்துதல் மூலம் மேம்படுத்தப்படும்.

சாலைப் போக்குவரத்து மற்றும் நெடுஞ்சாலைகள் அமைச்சகம், உ.பி., நொய்டாவில் உள்ள நெடுஞ்சாலைப் பொறியாளருக்கான இந்திய குழுமத்தில் இந்தியப் பாலம் மேலாண்மை அமைப்பை நிறுவியுள்ளது. இதற்காக 11 ஆலோசனை நிறுவனங்கள் நியமிக்கப்பட்டுள்ளன. 50,000 பாலங்கள் கண்டுபிடிக்கப்பட்டுள்ளன. கணக்கெடுப்பின் முதல் சுழற்சி ஜூன் 2016க்குள் முடிவடையும் என்று எதிர்பார்க்கப்படுகிறது.

## வெளி இணைப்புகள்

* இந்திய ரயில்வே அமைச்சகம், அதிகாரப்பூர்வ இணையதளம்
* இந்திய ரயில்வே நேரடி தகவல், அதிகாரப்பூர்வ இணையதளம்
* இந்திய ரயில்வே ரோலிங் ஸ்டாக் பராமரிப்பு

## மேலும் பார்க்கவும்

* பாரத்மாலா
** வைர நாற்கர தொடர்வண்டிப் போக்குவரத்துத் திட்டம்
** தங்க நாற்கரச் சாலைத் திட்டம்
** தேசிய நெடுஞ்சாலைகள் வளர்ச்சித் திட்டம்
* இந்தியாவின் விரைவுவழி

; இதேபோன்ற துறைமுகங்கள் மற்றும் நீர்வழிப் போக்குவரத்து வளர்ச்சி

* தேசிய நதிரீர் இணைப்புத் திட்டம்
* கடல் மாலை திட்டம், தேசிய நீர் துறைமுக மேம்பாட்டு இணைப்பு திட்டம்

; இதேபோன்ற விமான போக்குவரத்து வளர்ச்சி

* வட்டார இணைப்புத் திட்டம்-உதான்

;

*

; பொது

* இந்தியாவில் போக்குவரத்து

## மேற்கோள்கள்

பகுப்பு:இந்திய அரசுத்துறை நிறுவனங்கள்
பகுப்பு:இந்தியப் பாலங்கள்
பகுப்பு:மோதி ஆட்சியின் திட்டங்கள்
விளிம்பு (வடிவவியல்)

வடிவவியலில் **விளிம்பு** (*edge*) என்பது பல்கோணம், பன்முகத்திண்மம் அல்லது உயர்பரிமாண பல்பரப்புகளில் இரு உச்சிகளை இணைக்கும் ஒரு குறிப்பிட்டவகையான கோட்டுத்துண்டாகும். பல்கோணத்தில் அதன் சுற்றுக்கோட்டிலமைந்த ஒரு கோட்டுத்துண்டாக அமையும் விளிம்பானது, அப்"பல்கோணத்தின் பக்கம்" என அழைக்கப்படும். பன்முகிகள் மற்றும் பல்பரப்புகளில் அவற்றின் இரு முகங்கள் சந்திக்கும் கோட்டுத்துண்டாக விளிம்பு இருக்கும். பல்கோண அல்லது பன்முகிகளின் உட்புறமாகவோ அல்லது வெளிப்புறமாகவோ செல்லும்போது இரு உச்சிகளை இணைக்கும் கோட்டுத்துண்டுகள் விளிம்புகள் ஆகாது. அவை  பல்கோணத்தின் (பன்முகியின்) மூலைவிட்டங்கள் என அழைக்கப்படும்.

## பன்முகியின் விளிம்புகளின் எண்ணிக்கை
ஒரு குவிவுப் பன்முகியின் விளிம்புகளின் எண்ணிக்கை கீழுள்ள "ஆய்லர் பண்பை" நிறைவு செய்யும்:
:V - E + F = 2,

இதில்,
* *V* - பன்முகியின் உச்சிகளின் எண்ணிக்கை
* *E* - பன்முகியின் விளிம்புகளின் எண்ணிக்கை
* *F* - பன்முகியின் முகங்களின் எண்ணிக்கை 

இச்சமன்பாடு "ஆய்லரின் பன்முகி வாய்பாடு" என அழைக்கப்படுகிறது.

இச்சமன்பாட்டிலிருந்து ஒரு பன்முகியின் விளிம்புகளின் எண்ணிக்கையானது, அதன் உச்சிகள் மற்றும் முகங்களின் எண்ணிக்கைகளின் கூட்டுத்தொகைக்கு 2 குறைவாக இருக்கும் என அறியலாம்.

எடுத்துக்காட்டு:
ஒரு கனசதுரத்தில்
:*V* - உச்சிகளின் எண்ணிக்கை = 8
:*F* - முகங்களின் எண்ணிக்கை = 6
:*E* - விளிம்புகளின் எண்ணிக்கை = (8 + 6) - 2 = 12.

## மேற்கோள்கள்

## வெளியிணைப்புகள்
*
*

பகுப்பு:வடிவவியல்
உச்சி

கணிதத்தில் "உச்சி"யின் பயன்பாடுகள்:
*உச்சி (வடிவவியல்)
*உச்சி (வளைவரை)
*உச்சி (கோட்டுருவியல்)
*மேல் உச்சி (வடிவவியல்)
விளிம்பு (பக்கவழி நெறிப்படுத்தல்)

*விளிம்பு (கோட்டுருவியல்)
*விளிம்பு (வடிவவியல்)
*விளிம்பு (கோட்டுருவியல்)
நோவி கபாடியா

**நோவி கபாடியா** (*Novy Kapadia*) இந்தியாவைச் சேர்ந்த ஒரு பத்திரிகையாளர் ஆவர். 1952 ஆம் ஆண்டு பிறந்த இவர் 2021 ஆம் ஆண்டு நவம்பர் மாதம் 18 ஆம் நாள் காலமானார். கால்பந்து விளையாட்டின் விமர்சகராகவும் வர்ணனையாளராகவும் நோவி கபாடியா செயல்பட்டார். இந்தியாவின் மூத்த கால்பந்து நிபுணராகவும் ஒரு வர்ணனையாளராகவும் கருதப்படுகிறார். கால்பந்திற்கு மட்டும் வர்ணனையாளராக இல்லாமல் ஒலிம்பிக், ஆசிய விளையாட்டு, பொதுநலவாய விளையாட்டு மற்றும் பிற பல விளையாட்டு நிகழ்வுகளில் ஒரு பகுதியாக இருந்துள்ளார். தில்லியிலுள்ள தில்லி பல்கலைக்கழகத்துடன் இணைக்கப்பட்ட சிறீ குரு தேச் பகதூர் கல்சா கல்லூரியில் பேராசிரியராகப் பணிபுரிந்தார். 2003 ஆம் ஆண்டு முதல் 2010 ஆம் ஆண்டுவரை பல்கலைக்கழகத்தின் துணைப் பேராசிரியராகப் பணியாற்றினார்.

பார்சி இனத்தைச் சேர்ந்த கபாடியா விளையாட்டு, இலக்கிய விமர்சனம் மற்றும் இவரது பார்சி பாரம்பரியம் தொடர்பான பல புத்தகங்களை எழுதியுள்ளார். இந்திய கால்பந்தின் பல வாழ்க்கை என்பது இவர் எழுதிய நூல்களில் பிரபலமான நூலாகும்.

முதுகெலும்பு மற்றும் மூளையில் உள்ள நரம்புகள் காலப்போக்கில் செயல்பாட்டை இழக்கச் செய்யும் மோட்டார் நியூரான் என்ற ஓர் அரிய வகைநோயால் கபாடியா பாதிக்கப்பட்டார். தன்னுடைய  68 ஆவது வயதில் 2021 ஆம் ஆண்டு நவம்பர் மாதம் 18 அன்று புது தில்லியில் இறந்தார்.
## மேற்கோள்கள்

பகுப்பு:1952 பிறப்புகள்
பகுப்பு:2021 இறப்புகள்
பகுப்பு:பார்சி மக்கள்
பகுப்பு:பத்திரிகையாளர்கள்
பகுப்பு:தில்லி நபர்கள்
எம். துரைசாமி

**எம். துரைசாமி** (*M. Duraiswamy*)(பிறப்பு 22 செப்டம்பர் 1960) என்பவர் இந்திய நீதிபதி ஆவார். இவர் தற்போது, சென்னை உயர் நீதிமன்ற நீதிபதியாக உள்ளார். சென்னை உயர்நீதிமன்றத்தின் தற்காலிக தலைமை நீதிபதியாக, சென்னை உயர் நீதிமன்ற நீதிபதி சஞ்ஜிப் பானர்ஜி பணியிட மாற்றத்தினைத் தொடர்ந்து சிலநாட்கள் பணியாற்றினார். 

## வாழ்க்கை
துரைசாமி 1960ஆம் ஆண்டு செப்டம்பர் மாதம் 22ஆம் நாளன்று பிறந்தார். இவர் இளநிலை வணிகவியல் பட்டப்படிப்பை முடித்து, சென்னை சட்டக் கல்லூரியில் சட்டப் பட்டம் பெற்று 1987ஆம் அன்று தமிழ்நாடு மற்றும் புதுச்சேரி வழக்கறிஞர் குழுமத்தில் வழக்கறிஞராகப் பதிவு செய்தார். சத்தீசுகர் உயர் நீதிமன்றத்தின் முன்னாள் தலைமை நீதிபதி ஏ. எசு. வெங்கடாசலமூர்த்தியின் கீழ் இளநிலை வழக்கறிஞராகப் பணியாற்றினார். சென்னை உயர்நீதிமன்றத்தில் வழக்கறிஞராகப் பணியாற்றினார். 1997 முதல் 2000 வரை மத்திய அரசின் நிலை வழக்கறிஞராக நியமிக்கப்பட்டார். பின்னர் 2009ஆம் ஆண்டு மார்ச் மாதம் சென்னை உயர் நீதிமன்றத்தின் கூடுதல் நீதிபதியாக நியமிக்கப்பட்டார். 2011 ஆண்டு முதல் சென்னை உயர் நீதிமன்ற நீதிபதியாக நியமிக்கப்பட்டார்.

## மேற்கோள்கள்

பகுப்பு:சென்னை உயர் நீதிமன்ற நீதிபதிகள்
தேசிய நெடுஞ்சாலை 1

வலது|thumb|219x219px| இந்தியாவில் உள்ள தேசிய நெடுஞ்சாலைகளின் திட்ட வரைபடம்
**தேசிய நெடுஞ்சாலை 1** (தேநெ 1)(*National Highway 1 -India*) என்பது இந்தியாவில் ஜம்மு காஷ்மீர் மற்றும் லடாக் ஒன்றிய பிரதேசங்களுக்கு இடையே செல்கிறது. இது தேசிய நெடுஞ்சாலை 1எ (இந்தியா) மற்றும் தேசிய நெடுஞ்சாலை 1டி (இந்தியா) பழைய பகுதிகளைக் கொண்டுள்ளது. இந்தியாவின் வடக்கு கிழக்கு-மேற்கு நெடுஞ்சாலை என்பதைக் குறிக்கிறது.
thumb|200x200px| இமயமலை மலைகள் வழியாக தேநெ 1

## பாதை விளக்கம்
thumb|200x200px| லடாக், லே அருகே தேசிய நெடுஞ்சாலை 1
தேசிய நெடுஞ்சாலை 1 ஊரியிலிருந்து பாரமுல்லா, சிறிநகர், சோனாமார்க், சோஜி லா கணவாய், திராஸ், கார்கில் மற்றும் லே செல்கிறது. இந்த பாதை உயரமான மலைப்பாதைகள் வழியாகச் செல்கிறது. பெரும்பாலான சாலைகள் மலைப்பகுதிகளில் உள்ளன. இந்த தேசிய நெடுஞ்சாலை லடாக் பகுதியின் உயிர்நாடியாகும். ஒரு மாற்றுப் பாதை, லே-மணாலி நெடுஞ்சாலை உள்ளது. ஆனால் அது இன்னும் உயரமான மலைப்பாதையாகும். தெநெ 1 இந்தியா-பாக்கித்தான் எல்லைக்கு அருகில் செல்கிறது.

## போக்குவரத்து
சம்மு மற்றும் காஷ்மீர் மாநில சாலைப் போக்குவரத்துக் கழகம் இந்த வழித்தடத்தில் ஸ்ரீநகர் மற்றும் லே இடையே வழக்கமான சொகுசு மற்றும் சாதாரண பேருந்து சேவைகளை கார்கிலில் ஓர் இரவு பயணமாக வழங்குகிறது. பயணத்திற்கு ஸ்ரீநகரில் மகிழ்வுந்துகளும் கிடைக்கின்றன.

## மேலும் பார்க்கவும்
* லே-மணாலி நெடுஞ்சாலை

## மேற்கோள்கள்

## வெளி இணைப்புகள்

* OpenStreetMap இல் NH 1

பகுப்பு:இந்திய தேசிய நெடுஞ்சாலைகள்
சரயு ஆற்றின் படித்துறைகள்

இந்தியாவின் உத்தரப் பிரதேச மாநிலத்தின் அவத் பகுதியில் அமைந்த அயோத்தி நகரத்தில் பாயும் சரயு ஆற்றின் கரையில் அமைந்த பல படித்துறைகளை இராமரின் படித்துறைகள் (**Ram ki Paidi**) என்பர். அயோத்தியில்  ராம ஜென்ம பூமியில் அமைந்த இராமரை தர்சனம் செய்ய இந்தியா முழுவதிலிருந்து புனித யாத்திரை மேற்கொள்ளும் பக்தர்கள அனைவரும் சரயு ஆற்றில் குளிப்பதற்கு வசதியாக பல படித்துறைகள் நிறுவப்பட்டுள்ளது. தீபாவளி நாளன்று சரயு ஆற்றின் படித்துறைகள் முழுவதும் அகல் விளக்குகள் பொறித்து வைப்பர். 2019-ஆம் ஆண்டில் தீபாவளி நாளில் சரயு படித்துறைகளில் பக்தர்கள் 4.5 இலட்சம் அகல்விளக்குகள் எரிய விட்டு கின்னஸ் சாதனை படைத்தனர்.

## மேற்கோள்கள்

பகுப்பு:அயோத்தி
சுப்பிரமணிய இராமச்சந்திர ஐயர்

**சுப்பிரமணிய இராமசந்திர ஐயர்** (*S. Ramachandra Iyer*)(பிறப்பு 1 அக்டோபர் 1901) என்பவர் இந்திய வழக்கறிஞர் மற்றும் தலைமை நீதிபதி ஆவார். இவர் சென்னை உயர் நீதிமன்றம் தலைமை நீதிபதியாக மே 10, 1961 முதல் நவம்பர் 1, 1964 பணியாற்றினார். 60 வயதில் கட்டாய ஓய்வு பெறுவதைத் தவிர்ப்பதற்காக ஐயர் தனது பிறந்த தேதியைப் பொய்யாக்கினார் என்பதற்கான ஆதாரங்களைச் சென்னை வழக்கறிஞர் வசந்தா பாய் கண்டறிந்தார். வசந்தா பாய் நீதிபதியின் பிறந்த இடத்திற்குச் சென்று அவரது உண்மையான வயதைக் காட்டும் அவரது அசல் பிறப்புப் பதிவேட்டைப் புகைப்படம் எடுத்தது வந்தார். ஆனால் ஐயர் தனக்கு 60 வயது ஆகவில்லை என்று மறுத்தார். நீதிபதியின் தம்பி சுப்பிரமணிய பாலகிருஷ்ணன் தனது 60வது பிறந்தநாளைக் கொண்டாட அழைப்பிதழ்களை அனுப்பியதை அடுத்து, இவரது வயது 60 வயதுக்குக் குறைவாகக் காட்டப்பட்டு மீண்டும் பெரும் சர்ச்சையானது. பாய் ஒரு மனுவைத் 1964ஆம் ஆண்டு நவம்பர் தாக்கல் செய்தார். அப்போதைய இந்தியத் தலைமை நீதிபதி பி. பி. கஜேந்திரகட்கர், இந்த வழக்கு நீதித்துறையைக் கலங்கப்படுத்தும் என்று கூறியதால் ஐயர் நவம்பர் 1 1964 அன்று பதவி விலகினார். மேலும் இந்த மனு இறுதியில் 1967-ல் தள்ளுபடி செய்யப்பட்டது.

## மேற்கோள்கள்

பகுப்பு:இறந்த ஆண்டு குறிப்பிடப்படவில்லை
பகுப்பு:1901 பிறப்புகள்
பகுப்பு:சென்னை உயர் நீதிமன்றத் தலைமை நீதிபதிகள்
முதலாம் செயவர்மன் (பரமார வம்சம்)

**முதலாம் செயவர்மன்** (*Jayavarman I*) (ஆட்சிக் காலம் பொ.ச. 1142-43 ), அசயவர்மன் என்றும் அழைக்கப்படும் இவன், மத்திய இந்தியாவின் மால்வா பகுதியில் ஆட்சி செய்த பரமார வம்சத்தைச் சேர்ந்த ஒரு இந்திய மன்னனாவான். நகரத்தின் மேல் ஒரு சோலாங்கிய ஆக்கிரமிப்பிற்குப் பிறகு இவன் பரமார தலைநகர் தார் நகரை மீண்டும் கைப்பற்றியதாகத் தெரிகிறது. சிறிது காலத்திற்குப் பிறகு, பல்லாலன் என்ற ஒரு கொள்ளைக்காரன் நகரத்தை தனது கட்டுப்பாட்டிற்குள் கொண்டு வந்தான். இதனால் செயவர்மன் போபால் பகுதியில் புதிதாக உருவாக்கப்பட்ட ஒரு இராச்சியத்திற்கு மாறியதாகத் தெரிகிறது.

## தாராவை மீண்டும் கைப்பற்றுதல்
செயவர்மன் தனது தந்தை யசோவர்மனுக்குப் பிறகு பரமார அரசரானார். செயவர்மனுக்கும் யசோவர்மனுக்கும் இடையிலான உறவை அவர்களின் வழித்தோன்றலான அர்சுனவர்மனின் பிப்லியா நகர் கல்வெட்டு உறுதிப்படுத்துகிறது. இது செயவர்மனை "அசயவர்மன்" என்று அழைக்கிறது. யசோவர்மனின் ஆட்சியின் போது , மேற்கிலிருந்து சோலாங்கியர்கள் பரமார இராச்சியத்தின் பெரும்பகுதியைக் கைப்பற்றினர். இது சோலாங்கிய மன்னன் செயசிம்ம சித்தராசனின் 1138 ஆண்டு உஜ்ஜைன் கல்வெட்டால் அறியப்படுகிறது. பரமார ஆட்சி கிழக்கில் சந்தேலர்களாலும், தெற்கில் சாளுக்கியர்களாலும் அச்சுறுத்தப்பட்டது. இந்த சூழ்நிலைகளுக்கு மத்தியில், செயவர்மன் தனது தென்கிழக்கு அண்டை நாடுகளான திரிபுரியின் காலச்சுரிகளின் எல்லைக்கு அருகில் உள்ள போபால் பகுதிக்கு சென்றதாக தெரிகிறது. காலச்சூரி மன்னன் கயகர்ணன் பரமார இளவரசியை மணந்தான். மேலும் பரமார குடும்பத்துடன் நல்லுறவு கொண்டிருந்தான். கிபி 1142-1143 இல், செயவர்மன் தலைநகர் தார் உட்பட தனது மூதாதையர் இராச்சியத்தின் ஒரு பகுதியையாவது மீண்டும் கட்டுப்பாட்டிற்குள் கொண்டு வந்ததாகத் தெரிகிறது. இது அவனது மானியக் கல்வெட்டின் மூலம் அறியப்படுகிறது. அதில் அவன்ர் ஒரு பரமார இறையாண்மையின் பட்டங்களை ஏற்றுக்கொள்கிறான்.  

செயவர்மன் உண்மையில் மால்வாவின்  பாரம்பரிய பரமாரப் பிரதேசத்தை கட்டுப்படுத்தியக் காரணத்தால், சாளுக்கிய ஆட்சியாளர்  இரண்டாம் ஜெகதேகமல்லன், போசள மன்னன் விட்டுணுவர்தனன் போன்ற சமகால தென்னக மன்னர்களால் அவனுக்கு தெற்கு எல்லையில் சில பின்னடைவுகள் ஏற்பட்டதாக அவர்களின் கல்வெட்டுகளில் மூலம் அறியப்படுகிறது. 

## சான்றுகள்

### உசாத்துணை
* 
* 
* 
* 

பகுப்பு:குசராத் வரலாறு
பகுப்பு:இந்திய அரசர்கள்
விந்தியவர்மன்

**விந்தியவர்மன்** (*Vindhyavarman*) (ஆட்சிக்காலம். 1175-1194 கிபி) மத்திய இந்தியாவின் மால்வா  பகுதியில் ஆட்சி செய்த பரமார வம்சத்தைச் சேர்ந்த இந்திய அரசனாவான். முந்தைய ஆண்டுகளில் பரமாரப் பிரதேசத்தை தங்கள் சொந்த இராச்சியத்துடன் இணைத்த சோலாங்கியர்களை இவன் தோற்கடித்தான்.

## இராணுவ வாழ்க்கை
விந்தியவர்மனின் தந்தை முதலாம் செயயவர்மனின் ஆட்சியை தொடர்ந்து 20 ஆண்டு கால ஆட்சி நடைபெற்றது. பரமார சாம்ராச்சியம் முதலில் பல்லாலன் என்பவனால் கைப்பற்றப்பட்டது, பின்னர் சோலாங்கிய வம்சத்தின் (குசராத்தின் சாளுக்கியர்கள் என்றும் அழைக்கப்படுபவர்கள்) ஆட்சியின் கீழ் வந்தது. இவனது பேரன் முதலாம் அர்ச்சுனவர்மனின் கல்வெட்டின் படி, விந்தியவர்மன் குசராத்தின் மன்னனை வெற்றி பெற்றான்.  விந்தியவர்மன் இவ்வாறு மாளவத்தில் பரமார இறையாண்மையை மீண்டும் நிலைநாட்டினான். வரலாற்றாசிரியர் ரமேஷ் சந்திர மஜும்தார் என்பவரின் கூற்றுப்படி, விந்தியவர்மன் சோலாங்கிய மன்னன் இரண்டாம் மூலராசாவின் ஆட்சியின் போது (ஆட்சிக்காலம் 1175 - 1178) இதை நிறைவேற்றினான்.  இருப்பினும், ஏ. கே. மஜும்தார் மூலராஜாவின் ஆட்சியின் போது மால்வா சோலாங்கியரின் கட்டுப்பாட்டில் இருந்ததாக நம்புகிறார். 

இவனது ஆட்சியின் போது, மால்வா போசளர்கள் , தேவகிரியின் யாதவர்களிடமிருந்து மீண்டும் மீண்டும் படையெடுப்புகளை எதிர்கொண்டது.  விந்தியவர்மன் கோகஸ்தானம் என்ற இடத்தில் சோலாங்கிய படைத்தளபதி குமாரன் என்பவனால் தோற்கடிக்கப்பட்டான்.  ஆனால் இவன் இறப்பதற்கு முன் மால்வாவில் பரமார சக்தியை மீட்டெடுக்க முடிந்தது. பொ.ச. 1192- இல் தலைநகர் தார் நகரின் மீதான கட்டுப்பாட்டை மீண்டும் பெற்றான்.   இவனுக்குப் பின் இவ்னது மகன் சுபதவர்மன் ஆட்சிக்கு வந்தான் . 

## கலாச்சார நடவடிக்கைகள்
விந்தியவர்மனின் மந்திரி பில்ஹணன் "விஷ்ணுஸ்தோத்திர"த்தை இயற்றியதாகத் தெரிகிறது. பி. என். கௌதேக்கர் என்ற வரலாற்றாலாளிரின் கூற்றுப்படி பிலஹணன் 11ஆம் நூற்றாண்டில் வாந்த ஒரு கவிஞராவார்.  சமண அறிஞரான ஆசாதரன், ஒரு மிலேச்ச மன்னனால் (கோரி முகமது என அடையாளம் காணப்பட்டவன்) கைப்பற்றிய தனது தாயகமான சபடலக்ச நாட்டிற்கு குடிபெயர்ந்த போது எழுதினார். விந்தியவர்மன் என்று அடையாளப்படுத்தப்படும் தார் மன்னனுக்கு விசயவர்மன் என்று பெயர் சூட்டுகிறார்.  சமண அறிஞரான ஆச்சார்யர் மகாவீரருக்கும் பரமார அரசன் ஆதரவளித்தான். 

## சான்றுகள்

### உசாத்துணை
* 
* 
* 
* 
* 
* 
* 

பகுப்பு:குசராத் வரலாறு
பகுப்பு:இந்திய அரசர்கள்
லூக் கேஜ் (தொலைக்காட்சித் தொடர்)

**லூக் கேஜ்** () என்பது நெற்ஃபிளிக்சு என்ற ஓடிடி தளத்திற்காக 'சியோ ஹோடாரி கோக்கர்' என்பவர் உருவாக்கிய, அமெரிக்க நாட்டு அதிரடி கதைக்கள பின்னணியை கொண்ட மீநாயகன் தொலைக்காட்சி நாடகத் தொடர் ஆகும். இது இதே பெயரில் வெளியான மார்வெல் வரைகதை கதாபாத்திரத்தை மையமாக கொண்டு மார்வெல் தொலைக்காட்சி மற்றும் ஏபிசி ஸ்டுடியோஸ் ஆகிய நிறுவனங்கள் இணைந்து தயாரித்துள்ளது.

இந்த தொடரில் நடிகர் மைக் கோல்டர் என்பவர் லூக் கேஜ் என்ற கதாபாத்திரத்தில் நடித்துள்ளார், இவர் மனிதாபிமானமற்ற வலிமை மற்றும் உடைக்க முடியாத தோல் கொண்ட முன்னாள் குற்றவாளி, இப்போது குற்றம் மற்றும் ஊழலுக்கு எதிராக போராடுகிறார். இவருடன் இணைந்து மகேர்சாலா அலி,  சிமோன் மிசிக், தியோ ரோஸி, எரிக் லாரே ஹார்வி, ரொசாரியோ டாசன், ஆல்ஃப்ரே வூட்டார்ட், கேப்ரியல் டென்னிஸ், முஸ்தபா ஷாகிர், ஜெசிகா ஹென்விக்,  பின் ஜோன்ஸ் மற்றும் ஸ்டீபன் ரைடர் போன்ற பலர் நடித்துள்ளனர்.

இந்த தொடரின் வளர்ச்சி 2013 இன் பிற்பகுதியில் தொடங்கியது. டிசம்பர் 2014 இல் மார்வெலின் ஜெசிகா ஜோன்சு என்ற தொடரின் முதல் பருவத்தில் தோன்றுவதற்காக நடிகர் மைக் கோல்டர் என்பவர் கோல்டர் கேஜ் வேடத்தில் நடித்தார், மார்ச் 2015 இல் கோக்கர் ஷோரன்னராக பணியமர்த்தப்பட்டார். இந்தத் தொடர் நியூயார்க் நகரத்தில் படமாக்கப்பட்டது.

இந்த தொடரின் முதல் பருவத்தின் அனைத்து அத்தியாயங்களும் செப்டம்பர் 30, 2016 அன்று திரையிடப்பட்டடு, அவை நேர்மறையான விமர்சனங்களைப் பெற்றன. டிசம்பர் 2016 இல், நெற்ஃபிளிக்சு லூக் கேஜை இரண்டாவது பருவத்தை புதுப்பித்து, ஜூன் 22, 2018 அன்று வெளியிடப்பட்டது. மூன்றாவது பருவத்தின் வளர்ச்சியின் போது நெற்ஃபிளிக்சு மற்றும் தொடரின் எழுத்தாளர்களுக்கு இடையே ஏற்பட்ட ஆக்கப்பூர்வமான வேறுபாடுகளைத் தொடர்ந்து, அக்டோபர் 19, 2018 அன்று நெற்ஃபிளிக்சு தொடரை ரத்து செய்தது.

## தொடரின் பருவங்கள்

## மேற்கோள்கள்

## வெளி இணைப்புகள்
* 

பகுப்பு:நெற்ஃபிளிக்சு அசல் நிகழ்ச்சிகள்
பகுப்பு:அமெரிக்கத் தொலைக்காட்சித் தொடர்கள்
பகுப்பு:ஆங்கிலத் தொலைக்காட்சித் தொடர்கள்
பகுப்பு:2015 இல் தொடங்கிய தொலைக்காட்சி நிகழ்ச்சிகள்
பகுப்பு:2018 இல் நிறைவடைந்த தொலைக்காட்சி நிகழ்ச்சிகள்
பகுப்பு:அதிரடித் தொலைக்காட்சி தொடர்கள்
பகுப்பு:பரபரப்பூட்டும் தொலைக்காட்சி தொடர்கள்
பகுப்பு:நாடகத் தொலைக்காட்சி தொடர்கள்
பகுப்பு:மார்வெல் வரைகதை அடிப்படையிலான தொலைக்காட்சி நிகழ்ச்சிகள்
பகுப்பு:மீநாயகன் தொலைக்காட்சி தொடர்கள்
அயன் பிஸ்ட் (தொலைக்காட்சித் தொடர்)

**அயன் பிஸ்ட்** () என்பது நெற்ஃபிளிக்சு என்ற ஓடிடி தளத்திற்காக இசுகாட் பக் என்பவர் உருவாக்கிய, அமெரிக்க நாட்டு அதிரடி தற்காப்புக் கலை கதைக்கள பின்னணியை கொண்ட மீநாயகன் தொலைக்காட்சி நாடகத் தொடர் ஆகும். இது இதே பெயரில் வெளியான மார்வெல் வரைகதை கதாபாத்திரத்தை மையமாக கொண்டு ஏபிசி ஸ்டுடியோஸ் மற்றும் மார்வெல் தொலைக்காட்சி ஆகிய நிறுவனங்கள் இணைந்து தயாரித்துள்ளது. இது மார்வெல் திரைப் பிரபஞ்சத்தில் அமைக்கப்பட்டுள்ளது, இதன் உரிமைகள் பிற மற்ற திரைப்படங்களின் தொடர்ச்சியைப் பகிர்ந்து கொள்கிறது. அத்துடன் இந்த தொடரின் வழித்தொடராக தி டிபென்டெர்சு என்ற குறும் தொடர் உருவாக்கப்பட்டது.

இந்த தொடரில் நடிகர் பின் ஜோன்சு என்பவர் டேனி ராண்ட்  மற்றும்  அயன் பிஸ்ட் போன்ற கதாபாத்திரங்களில் நடித்தார், இவர் ஒரு தற்காப்பு கலை நிபுணரான அவர் "அயன் பிஸ்ட்" என்று அழைக்கப்படும் ஒரு மாய சக்தியை அழைக்கும் திறன் கொண்டவர். இவருடன் இணைந்து ஜெசிகா ஹென்விக், டாம் பெல்ப்ரி, ஜெசிகா ஸ்ட்ரூப், ரமோன் ரோட்ரிக்ஸ், சச்சா தவான், ரொசாரியோ டாசன், டேவிட் வென்ஹாம், சிமோன் மிசிக் மற்றும் ஆலிஸ் ஈவ் ஆகியோர் நடித்துள்ளனர்.

இந்த தொடரின் 13 அத்தியாயங்களைக் கொண்ட முதல் பருவம் மார்ச் 17, 2017 அன்று வெளியிடப்பட்டது. இது பொதுவாக விமர்சகர்களிடமிருந்து எதிர்மறையான விமர்சனங்களைப் பெற்றது. விமர்சன வரவேற்பு இருந்தபோதிலும், மூன்றாம் தரப்பு தரவு பகுப்பாய்வில் இருந்து இந்தத் தொடருக்கு வலுவான பார்வையாளர்கள் இருப்பதைத் தீர்மானித்தது. 10 எபிசோடுகளைக் கொண்ட இரண்டாவது பருவம் ஜூலை 2017 இல் தயாரிக்கப்பட்டு செப்டம்பர் 7, 2018 அன்று வெளியிடப்பட்டது. அக்டோபர் 12, 2018 அன்று நெற்ஃபிளிக்சு இரண்டு பருவங்களுக்குப் பிறகு தொடரை ரத்து செய்தது.

## தொடரின் பருவங்கள்

## மேற்கோள்கள்

## வெளி இணைப்புகள்
* 

பகுப்பு:நெற்ஃபிளிக்சு அசல் நிகழ்ச்சிகள்
பகுப்பு:அமெரிக்கத் தொலைக்காட்சித் தொடர்கள்
பகுப்பு:ஆங்கிலத் தொலைக்காட்சித் தொடர்கள்
பகுப்பு:2017 இல் தொடங்கிய தொலைக்காட்சி நிகழ்ச்சிகள்
பகுப்பு:2018 இல் நிறைவடைந்த தொலைக்காட்சி நிகழ்ச்சிகள்
பகுப்பு:அதிரடித் தொலைக்காட்சி தொடர்கள்
பகுப்பு:மர்ம தொலைக்காட்சி தொடர்கள்
பகுப்பு:பரபரப்பூட்டும் தொலைக்காட்சி தொடர்கள்
பகுப்பு:நாடகத் தொலைக்காட்சி தொடர்கள்
பகுப்பு:மார்வெல் வரைகதை அடிப்படையிலான தொலைக்காட்சி நிகழ்ச்சிகள்
பகுப்பு:மீநாயகன் தொலைக்காட்சி தொடர்கள்
ஜெப் லோப்

**ஜெப் லோப்** () என்பவர் அமெரிக்க நாட்டு திரைப்படம் மற்றும் தொலைக்காட்சி எழுத்தாளர், தயாரிப்பாளர் மற்றும் வரைகதை புத்தக எழுத்தாளர் ஆவார். இவர் சமல்லவில்லே மற்றும் லாஸ்ட் போன்ற தொலைக்காட்சி தொடரில் தயாரிப்பாளர் மற்றும் எழுத்தாளராகவும், கமாண்டோ மற்றும் டீன் வோல்ப் போன்ற படங்களுக்கு எழுத்தாளராகவும் பணியாற்றியுள்ளார். மேலும் 2006 ஆம் ஆண்டு முதல் நவம்பர் 2008 வரை ஹீரோஸ் என்ற என்பிசி தொலைக்காட்சி தொடரில் எழுத்தாளர் மற்றும் இணை நிர்வாகத் தயாரிப்பாளராகவும் இருந்துள்ளார். 2010 இல் இவர் மார்வெல் தொலைக்காட்சியின் நிர்வாக துணைத் தலைவரானார்.

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:அமெரிக்க யூதர்கள்
பகுப்பு:அமெரிக்க வரைகதை எழுத்தாளர்கள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
பகுப்பு:அமெரிக்க தொலைக்காட்சி எழுத்தாளர்கள்
பகுப்பு:மார்வெல் வரைகதையாளர்கள்
வினீத் கோத்தாரி

**வினீத் கோத்தாரி** (*Vineet Kothari*)(பிறப்பு: செப்டம்பர் 2, 1959) என்பவர் இந்திய நீதிபதி ஆவார். இவர் குஜராத் உயர் நீதிமன்றத்தின் முன்னாள் பொறுப்பு தலைமை நீதிபதி ஆவார். இவர் மதராசு உயர்நீதிமன்றம், கர்நாடகா உயர்நீதிமன்றம் மற்றும் இராஜஸ்தான் உயர்நீதிமன்றம் ஆகியவற்றின் நீதிபதியாகப் பணியாற்றி உள்ளார்.

## கல்வி
பட்டய கணக்காளர்களின் சைனக் குடும்பத்தில் பிறந்தவர் கோத்தாரி. சோத்பூர் பலகலைக்கழகத்தில் 1978ஆம் ஆண்டு இளங்கலை வணிகவியல் பட்டம் பெற்றார். 26 ஆண்டுகளாகப் பட்டய கணக்காளராகப் பயிற்சி பிறகு, இவர் தனித்துவத்துடன் வருமான வரி மேல்முறையீட்டுத் தீர்ப்பாயத்தில் 15 ஆண்டுகளாக (1989 முதல் 2004 வரை) பணியாற்றினார். இவருடைய அண்ணன் திரு. பி. எம். கோத்தாரி வருமான வரி மேல்முறையீட்டுத் தீர்ப்பாயத்தில் உறுப்பினராக இருந்தார்.

## நீதிபதி பணி
கோத்தாரி 13 ஜூன் 2005 அன்று இராஜஸ்தான் உயர் நீதிமன்ற நீதிபதியாகப் பதவி உயர்த்தப்பட்டார். ஏப்ரல் 18, 2016 அன்று கர்நாடக உயர் நீதிமன்ற நீதிபதியாக மாற்றப்பட்டார். நவம்பர் 23, 2018 அன்று சென்னை உயர் நீதிமன்ற நீதிபதியாக மாற்றப்பட்டார். 4 ஜனவரி 2021 அன்று குஜராத் உயர் நீதிமன்ற நீதிபதியாக மாற்றப்பட்டார். பின்னர் பொறுப்பு தலைமை நீதிபதியாகக் குஜராத் உயர் நீதிமன்றத்தில் 31 ஆகத்து 2021 நியமிக்கப்பட்டார். தலைமை நீதிபதியாக பணியாற்றிய விக்ரம் நாத் இந்திய உச்ச நீதிமன்றம் நீதிபதியாக நியமிக்கப்பட்டதால் இவர் இந்தப் பொறுப்பினை ஏற்றார். பின்னர் கோத்தார் செப்டம்பர் 1, 2021 அன்று வயது மூப்பின் காரணமாகப் பணி ஓய்வு பெற்றார்.

## மேற்கோள்கள்

பகுப்பு:1959 பிறப்புகள்
பகுப்பு:வாழும் மக்கள்
பகுப்பு:சென்னை உயர் நீதிமன்றத் தலைமை நீதிபதிகள்
எத்தில் வினைல் ஈதர்

**எத்தில் வினைல் ஈதர்** (*Ethyl vinyl ether*) CH3CH2OCH=CH2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஈனால் ஈதர் வகை சேர்மங்களில் எளிய தொடக்கச் சேர்மமான இது அறை வெப்பநிலையில் நீர்மமாக காணப்படுகிறது. செயற்கை கட்டுறுப்பாகவும் ஓர் ஒருமமாகவும் எத்தில் வினைல் ஈதர் பயன்படுத்தப்படுகிறது.  

## தயாரிப்பு
ஒரு காரத்தின் முன்னிலையில் அசிட்டைலீனும் எத்தனாலும் சேர்ந்து வினைபுரிந்தால் எத்தில் வினைல் ஈதர் உற்பத்தியாகிறது. 
## வினைகள்
எத்தில் வினைல் ஈதர் மூலக்கூறின் ஆல்க்கீன் பகுதி பல வினைகளில் பயன்படுகிறது. பாலிவினைல் ஈதரை உருவாக்கும் பலபடியாக்கல் வினை இதற்கு எடுத்துக்காட்டாகும். போரான் முப்புளோரைடு போன்ற இலூயிசு அமிலங்கள் இப்பலபடியாக்கல் வினையில் வினை தொடக்கப் பொருளாக பயன்படுகின்றன. 
பல்வேறு வகையான கரிமத் தொகுப்பு வினைகளிலும் எத்தில் வினைல் ஈதர் பங்கேற்கிறது.  வினையூக்க அளவு அமிலங்களுடன் எத்தில் வினைல் ஈதர்  ஆல்ககால்களுடன் சேர்க்கப்பட்டு கலப்பு அசிட்டால் சேர்மத்தைக் கொடுக்கிறது. 
:EtOCH=CH2  +  ROH   →   EtOCH(OR)CH3
இந்த ஆல்ககால் பாதுகாப்பு வினை ஈரைதரோபிரானின்  நடத்தையை ஒத்ததாக உள்ளது. 
எத்தில் வினைல் ஈதர் [4+2] வளையக் கூட்டு வினைகளிலும் பங்கேற்கிறது.
பியூட்டைல் இலித்தியம் சேர்மத்துடன் புரோட்டான் நீக்க வினையில் ஈடுபட்டு அசிட்டைல் எதிர்மின் அயனிக்கு சமமான அயனியை அளிக்கிறது:
:EtOCH=CH2  +  BuLi   →   EtOC(Li)=CH2  +  BuH 
## நச்சுத்தன்மை
வினைல் ஈதர்கள் உள்ளிழுக்கும் மயக்க மருந்துகளாகப் பயன்படுத்தப்படுவதால், இவற்றின் நச்சுத்தன்மை பெரிதும் ஆராயப்பட்டது. நெருங்கிய தொடர்புடைய மெத்தில்  வினைல் ஈதரின் உயிர் கொல்லும் அளவு வாய்வழியாக எலிகளுக்கு கொடுக்கப்பட்டபோது 4 கி/கி.கி என்ற அளவுக்கும் அதிகமாகும்.  
## மேற்கோள்கள்

பகுப்பு:வினைல் சேர்மங்கள்
பகுப்பு:ஈதர்கள்
ஈரைதரோபிரான்

**ஈரைதரோபிரான்**  (*Dihydropyran*) என்பது  C5H8O  என்ற மூலக்கூற்று வாய்ப்பாட்டால் இரண்டு பல்லினவளையச் சேர்மங்களைக் குறிக்கப் பயன்படுத்தப்படுகிறது. 
அவை:
* 3,4-ஈரைதரோ-2ஐ-பிரான்
* 3,6- ஈரைதரோ-2ஐ-பிரான்
## பெயரிடல்
ஈரைதரோ என்பது மூல சேர்மமான பிரானிலிருந்து ஓர் இரட்டைப் பிணைப்பை நீக்க இரண்டு ஐதரசன் அணுக்கள் தேவை என்பதைக் குறிக்கிறது. முன்னொட்டுக்கு முன்னால் உள்ள எண்கள் ஐதரசனின் இருப்பிட நிலையைக் குறிக்கின்றன. இரட்டைப்பிணைப்பின் இடத்தையல்ல என்பது கவனிக்கத்தக்கது.  இடையில் உள்ள ஐ என்பது குறிக்கப்பட்ட ஐதரசனைக்  குறிக்கிறது.  இது இரட்டைப் பிணைப்பு இல்லாத இடத்தில் இருக்கும் இரண்டாவது ஐதரசன்  அணுவாகும் 

## மேற்கோள்கள்

பகுப்பு:ஈரைதரோபிரான்கள்
கொள்ளிதீவு

**கொள்ளிதீவு** நாகப்பட்டினம் மாவட்டம், வேதாரண்யம் வட்டத்தில் உள்ள வேதாரண்யம் நகராட்சி எல்லைக்குள் அமைந்துள்ள ஒரு தீவுக் கிராமம் ஆகும்.கிழக்கில் வங்கக் கடலும் மேற்கு மற்றும் தெற்கு வடக்குப் பகுதியில் ஆறுகள் சூழ்ந்த ஒரு சிறிய நிலப்பரப்பு கொள்ளித்தீவு என்று அரசு ஆவணங்களாலும், பொதுமக்கள் பேச்சு வழக்கிலும் இருந்து வருகிறது.

பகுப்பு:நாகப்பட்டினம் மாவட்டத்திலுள்ள கிராமங்கள்
சஞ்சிப் பானர்ஜி

**சஞ்சிப் பானர்ஜி** (*Sanjib Banerjee*)(பிறப்பு: நவம்பர் 2, 1961) என்பவர் இந்திய நீதிபதி ஆவார். இவர் தற்போது மேகாலயா உயர் நீதிமன்றத்தின் தலைமை நீதிபதியாக பணியாற்றுகிறார். முன்பு சென்னை உயர் நீதிமன்றத்தின் தலைமை நீதிபதியாகவும், கல்கத்தா உயர் நீதிமன்ற நீதிபதியாகவும் பணியாற்றினார்.

## பணி
பானர்ஜி தனது பள்ளிப்படிப்பை டார்ஜீலிங்கில் உள்ள தூய பால் பள்ளியில் பயின்றார். 1983-ல் பொருளாதாரத்தில் ஆனர்சுடன் இளம் அறிவியல் மற்றும் இளங்கலைச் சட்டம் (எல். எல். பி.) பட்டத்தினை 1986-87-ல் கொல்கத்தா பல்கலைக்கழகத்தில் பெற்றார். பானர்ஜி, *தி டெலிகிராப்* பத்திரிகையில் விளையாட்டுப்பிரிவு செய்தியாளராக பணியினைத் துவங்கினார். பின்னர் பானர்ஜி, 1990 நவம்பர் 21 அன்று வழக்கறிஞராகப் பணியாற்றிடப் பதிவு செய்தார்.  பல்வேறு உயர் நீதிமன்றங்களில் வழக்கறிஞராகப் பயிற்சி பெற்றார். 22 ஜூன் 2006 அன்று கொல்கத்தா உயர் நீதிமன்றத்தின் நிரந்தர நீதிபதியாகப் பதவியேற்றர். இதன் பின்னர், 31 டிசம்பர் 2020 அன்று சென்னை உயர்நீதிமன்றத்தின் தலைமை நீதிபதியாக நியமிக்கப்பட்டார். 4 ஜனவரி 2021 அன்று பதவியேற்ற பானர்ஜி நவம்பர் 17, 2021 அன்று மேகாலயா உயர் நீதிமன்ற நீதிபதியாக நியமிக்கப்பட்டார்.

## மேற்கோள்கள்

பகுப்பு:சென்னை உயர் நீதிமன்றத் தலைமை நீதிபதிகள்
பகுப்பு:வாழும் மக்கள்
பகுப்பு:1961 பிறப்புகள்
தி டிபென்டெர்சு (தொலைக்காட்சித் தொடர்)

**தி டிபென்டெர்சு** () என்பது நெற்ஃபிளிக்சு என்ற ஓடிடி தளத்திற்காக டக் பெட்ரீ மற்றும் மார்கோ ராமிரெஸ் ஆகியோர் இணைந்து உருவாக்கிய, அமெரிக்க நாட்டு அதிரடி மீநாயகன் தொலைக்காட்சி நாடக குறுந்தொடர் ஆகும். இந்த தொடர் மார்வெல் வரைகதை கதாபாத்திரங்களான டேர்டெவில், ஜெசிகா ஜோன்சு, லூக் கேஜ் மற்றும் அயன் பிஸ்ட் ஆகியவற்றை அடிப்படையாகக் கொண்டு ஒரு மீநாயகன் குழுவாக உருவாக்கப்பட்டுள்ளது.

இது மார்வெல் திரைப் பிரபஞ்சத்தில் அமைக்கப்பட்டுள்ளது. இதன் உரிமைகள் பிற மற்ற திரைப்படங்களின் தொடர்ச்சியைப் பகிர்ந்து கொள்கிறது. இந்த குறுந்தொடர் என்பது மார்வெலின் நெற்ஃபிளிக்சு தொலைக்காட்சி தொடருடன் இணைந்து  வழங்கும் பல ஒன்றோடொன்று இணைக்கப்பட்ட தொடர்களுக்கான மகாசங்கம நிகழ்வாகும். இது ஏபிசி ஸ்டுடியோஸ் மற்றும் கோடார்ட் டெக்ஸ்டைல்ஸ் ஆகியவற்றுடன் இணைந்து மார்வெல் தொலைக்காட்சியும் தயாரித்துள்ளது.

இந்தத் தொடரில் மாட் மர்டாக் மற்றும் டேர்டெவிலாக சார்லி சாக்ஸ் என்பவரும், ஜெசிகா ஜோன்ஸாக நடிகை கிரிஸ்டன் ரிட்டரும், லூக் கேஜாக நடிகர் மைக் கோல்டரும் மற்றும் டேனி ராண்ட் மற்றும்  அயர்ன் பிஸ்டாக நடிகர் பின் ஜோன்சு என்பவரும் நடித்துள்ளனர்.

இந்த தொடர் ஜூலை 31, 2017 அன்று நியூயார்க்கில் திரையிடப்பட்டது, ஆகஸ்ட் 18 அன்று நெற்ஃபிளிக்சு இல் அனைத்து எட்டு அத்தியாயங்களும் வெளியிடப்பட்டன. விமர்சகர்கள் மத்தியில் இந்த மகா சங்கமம் பற்றி பெரும்பாலும் நேர்மறையான கருத்து இருந்தது.

## கதை
இது டேர்டெவில் தொடரின் இரண்டாவது பருவத்தின் சில மாதங்களுக்குப் பிறகு மற்றும் அயன் பிஸ்டின் தொடரின் முதல் பருவத்திற்கு ஒரு மாதத்திற்குப் பிறகு, டேர்டெவில், ஜெசிகா ஜோன்சு, லூக் கேஜ் மற்றும் அயர்ன் பிஸ்ட் ஆகியோர் நியூயார்க் நகரத்தில் அவர்களின் பொதுவான எதிரியாக கை உடன் சண்டையிடுகிறார்கள்.

## மேற்கோள்கள்

## வெளி இணைப்புகள்
* 

பகுப்பு:நெற்ஃபிளிக்சு அசல் நிகழ்ச்சிகள்
பகுப்பு:அமெரிக்கத் தொலைக்காட்சித் தொடர்கள்
பகுப்பு:ஆங்கிலத் தொலைக்காட்சித் தொடர்கள்
பகுப்பு:2017 இல் தொடங்கிய தொலைக்காட்சி நிகழ்ச்சிகள்
பகுப்பு:2017 இல் நிறைவடைந்த தொலைக்காட்சி நிகழ்ச்சிகள்
பகுப்பு:அதிரடித் தொலைக்காட்சி தொடர்கள்
பகுப்பு:நாடகத் தொலைக்காட்சி தொடர்கள்
பகுப்பு:மார்வெல் வரைகதை அடிப்படையிலான தொலைக்காட்சி நிகழ்ச்சிகள்
பகுப்பு:மீநாயகன் தொலைக்காட்சி தொடர்கள்
பகுப்பு:தொலைக்காட்சி குறுந்தொடர்கள்
புது காசி விஸ்வநாதர் கோயில்

**புது காசி விஸ்வநாதர் கோயில்** (**New Vishwanath Temple** or  **Birla Temple**) இந்தியாவின் உத்தரப் பிரதேச மாநிலத்தின் பூர்வாஞ்சல் பிரதேசத்தில் வாரணாசி நகரத்தில் அமைந்துள்ள பனாரஸ் இந்து பல்கலைக்கழக வளாகத்தில் அமைந்துள்ளது. தொழில் அதிபர்களான பிர்லா குடும்பத்தினர் இக்கோயிலை 1966-ஆம் ஆண்டில் கட்டி காசி விஸ்வநாதருக்கு] அர்ப்பணித்தனர். இக்கோயில் கோபுரம் 250 அடி உயரம் கொண்டது.

## வரலாறு
வாரணாசியில் உள்ள காசி விஸ்வநாதர் கோயில் பலமுறை தில்லி சுல்தான்கள் மற்றும் முகலாயர்களால் இடித்து தரைமட்டமாக்கப்பட்டது. காசி விஸ்வநாதர் கோயில் பொ.ஊ. 1194-ஆம் ஆண்டில் தில்லி சுல்தான் குத்புத்தீன் ஐபக் என்ற அடிமை வம்ச மன்னரும், 1447-1458 இடைப்பட்ட காலத்தில் ஜவுன்பூர் சுல்தான் உசைன் ஷா ஷர்க்கியாலும், பிறகு அவுரங்கசீப்பாலும் இடித்துத் தள்ளப்பட்டதுடன், இடித்த இடத்தில் ஞானவாபி பள்ளிவாசல் எழுப்பப்ப்பட்டது.

1931-ஆம் ஆண்டில், இந்திய விடுதலை இயக்க வீரரான பண்டிட் மதன் மோகன் மாளவியா என்பவரால்,  பனாரஸ் இந்து பல்கலைக்கழக வளாகத்தில்  காசி விஸ்வநாதர் கோயில் கட்டிட அமைப்பில் கோயிலை நிறுவ அடிக்கல் நாட்டப்பட்டது. இக்கோயில் கட்டுவதற்கு பிர்லா குடும்பத்தினர் நிதியுதவி அளித்தனர். இக்கோயிலை கட்ட 35 ஆண்டுகள் ஆனது. 1966-ஆம் ஆண்டில் திறக்கப்பட்ட இக்கோயில் கோபுரத்தின் உயரம் 77 மீட்டர் ஆகும். இது இந்தியாவில் மிகவும் உயரமான கோயில் ஆகும். இக்கோயில்  பளிங்குக் கல் மற்றும் மணற்கற்களால் கட்டப்பட்டது.

தரை தளத்தில் இக்கோயில் மூலவரான காசி விஸ்வநாதர் சன்னதி உள்ளது. முதல் தளத்திதில் அண்ணபூரணி, நடராசர், துர்கை, அனுமார், இலக்குமி நாராயணன், விநாயகர், நந்தி மற்றும் பைவரர் ஆகிய  தெய்வங்களுக்கான சன்னதிகள் உள்ளது. கோயில் உட்புறச் சுவர்களில் பகவத் கீதையின் சுலோகங்கள் பொறிக்கப்பட்டுள்ளது.

## அமைவிடம்
காசி விஸ்வநாதர் கோயிலுக்கு தென்மேற்கே 7 கி.மீ. தொலைவிலும், வாரணாசி சந்திப்பு தொடருந்து நிலையத்திலிருந்து 9 கி.மீ. தொலைவிலும் உள்ளது.

## படக்காட்சிகள்

File:Shri Kashi Vishwanath Mandir, BHU 01.JPG| கோயிலின் கிழக்கு நுழைவாயில்
File:New Vishwanath Temple at BHU 2007.jpg|கிழக்கு நுழைவாயில்
File:Nandi (bull).JPG|நந்தி சிற்பம்
File:Shri Kashi Vishwanath Mandir, BHU 05.JPG| வேள்வி செய்யுமிடம் 
File:Shri Kashi Vishwanath Mandir, BHU 03.JPG|கோயிலின் வடக்குப் பக்கம்
File:Shri Kashi Vishwanath Mandir, BHU 04.JPG|கோயில் கோபுர விமானம் 


## இதனையும் காண்க
*பனாரசு இந்து பல்கலைக்கழகம்
*காசி விஸ்வநாதர் கோயில்

## மேற்கோள்கள்

பகுப்பு:வாரணாசி
பகுப்பு:வாரணாசி மாவட்டம்
பகுப்பு:வாரணாசி மாவட்டத்தில் உள்ள கோயில்கள்
குப்புசாமி நாயுடு வீராசுவாமி

**குப்புசாமி நாயுடு வீராசுவாமி** (*Kuppuswami Naidu Veeraswami*) என்பவர் இந்திய நீதிபதி ஆவார். இவர் 5 ஜனவரி 1969 முதல் 3 நவம்பர் 1976 வரை சென்னை உயர்நீதிமன்றத்தின் தலைமை நீதிபதியாக பணியாற்றினார்.

## மேற்கோள்கள்

பகுப்பு:தெலுங்கு மக்கள்
பகுப்பு:2010 இறப்புகள்
பகுப்பு:1914 பிறப்புகள்
பகுப்பு:சென்னை உயர் நீதிமன்றத் தலைமை நீதிபதிகள்
தி பனிஷர் (தொலைக்காட்சித் தொடர்)

**தி பனிஷர்** () என்பது நெற்ஃபிளிக்சு என்ற ஓடிடி தளத்திற்காக இசுடீவ் லைட்ஃபூட் என்பவர் உருவாக்கிய, அமெரிக்க நாட்டு அதிரடி தொலைக்காட்சி நாடகத் தொடர் ஆகும். இது இதே பெயரில் வெளியான மார்வெல் வரைகதை கதாபாத்திரத்தை மையமாக கொண்டு ஏபிசி ஸ்டுடியோஸ் மற்றும் மார்வெல் தொலைக்காட்சி ஆகிய நிறுவனங்கள் இணைந்து தயாரித்துள்ளது. இது மார்வெல் திரைப் பிரபஞ்சத்தில் அமைக்கப்பட்டுள்ளது, இதன் உரிமைகள் பிற மற்ற திரைப்படங்களின் தொடர்ச்சியைப் பகிர்ந்து கொள்கிறது. அத்துடன் இந்த தொடரின் வழித்தொடராக டேர்டெவில் என்ற தொடர் உருவாக்கப்பட்டுள்ளது.

இந்தத் தொடர் பிராங்க் கோட்டையைச் சுற்றி வருகிறது, அவர் குற்றத்தை எதிர்த்துப் போராடுவதற்காக கொடிய முறைகளைப் பயன்படுத்தி அவரே குற்றவாளிகளுக்கு தண்டனை கொடுப்பவராக நடிகர் ஜோன் பெர்ந்தல் என்பவர் டேர்டெவிலின் கதாபாத்திரத்தில் நடித்துள்ளார். இவருடன் இணைந்து எபோன் மோஸ்-பச்ராச், பென் பார்னெஸ், அம்பர் ரோஸ் ரேவா, டேனியல் வெப்பர், பால் ஷூல்ஸ், ஜேசன் ஆர். மூர், மைக்கேல் நாதன்சன், ஜெய்ம் ரே நியூமன், டெபோரா ஆன் வோல், ஜோஷ் ஸ்டீவர்ட், புளோரியானா லிமா மற்றும் ஜார்ஜியா விக்ஹாம் ஆகியோர் நடித்துள்ளனர்.

பனிஷரை மையமாகக் கொண்ட ஒரு தொலைக்காட்சித் தொடர், 2011 இல் பாக்ஸ் தொலைக்காட்சியில் ஒளிபரப்பாகும் என அறிவிக்கப்பட்டது, ஆனால் அந்த திட்டம் தோல்வியடைந்து, ஜூன் 2015 இல் டேர்டெவிலின் இரண்டாவது பருவத்தில் நடிகர் ஜோன் பெர்ந்தல் நடித்தார். டேர்டெவிலின் இரண்டாவது பருவம் வெளியிடப்படுவதற்கு முன்பு, சனவரி 2016 இல் தி பனிஷர் என்ற தலைப்பில் வழித்தொடர் உருவாக்கம் தொடங்கியது. ஏப்ரல் 2016 இல் மார்வெல் மற்றும் நெற்ஃபிளிக்சு இந்தத் தொடர் பற்றிய செய்திகள் அறிவித்தது. இந்தத் தொடர் நியூயார்க் நகரில் படமாக்கப்பட்டது.

இந்த தொடரின் முதல் பருவம்  அனைத்து அத்தியாயங்களும் நவம்பர் 17, 2017 அன்று வெளியிடப்பட்டன. ஒரு மாதத்திற்குப் பிறகு, இந்தத் தொடரின் இரண்டாவது பருவம் தயாரிக்கப்பட்டு, சனவரி 18, 2019 அன்று வெளியிடப்பட்டது. பிப்ரவரி 18, 2019 அன்று நெற்ஃபிளிக்சு இரண்டு பருவங்களுக்கு பிறகு தொடரை ரத்து செய்தது.

## தொடரின் பருவங்கள்

## மேற்கோள்கள்

## வெளி இணைப்புகள்
* 

பகுப்பு:நெற்ஃபிளிக்சு அசல் நிகழ்ச்சிகள்
பகுப்பு:அமெரிக்கத் தொலைக்காட்சித் தொடர்கள்
பகுப்பு:ஆங்கிலத் தொலைக்காட்சித் தொடர்கள்
பகுப்பு:2017 இல் தொடங்கிய தொலைக்காட்சி நிகழ்ச்சிகள்
பகுப்பு:2019 இல் நிறைவடைந்த தொலைக்காட்சி நிகழ்ச்சிகள்
பகுப்பு:அதிரடித் தொலைக்காட்சி தொடர்கள்
பகுப்பு:நாடகத் தொலைக்காட்சி தொடர்கள்
பகுப்பு:மார்வெல் வரைகதை அடிப்படையிலான தொலைக்காட்சி நிகழ்ச்சிகள்